
Decizia nr.  5/2020 

						Consiliul Director,

În contextul generat de dinamica evoluției situației epidemiologice la nivel național și, județean, determinată de răspândirea coronavirusului SARS-CoV-2, interesul public general reclamă adoptarea unor noi măsuri care să permită autorităților  să intervină eficient și cu mijloace adecvate pentru gestionarea crizei. 
Avand in vedere prevederile Legii 55 /2020 privind unele măsuri pt. prevenirea și combaterea efectelor pandemiei, și implicit instituirea stării de alertă la nivel național, în vederea conformării activităților Asociației la reglementările în vigoare,  se impune luarea unor măsuri  de prevenție , precum limitarile privind adunările de persoane, restricțiile de deplasare precum și organizarea activității curente a aparatului de specialitate al Asociației.
În acest context, având în vedere:
· Prevederile Legii 55/2020, art. 5, pct. 3, lit a, art. 13, lit a și b, art. 17
· prevederile art.23 alin.(2) lit. f din Statutul Asociației, 
	           
                                            Decide următoarele:

1.  Aprobă Regulamentul de desfășurare a Adunărilor Generale a Asociaților prin utilizarea votului  prin mijloace electronice de transmitere a datelor,  anexa nr. 1 la această Decizie. 
2. Dispune organizarea activității curente a aparatului de specialitate în regim de telemuncă, cu asigurarea conformării la normele de igienă, distanțare fizică și limitare a deplasărilor.
3. Prevederile prezentei Decizii  intră în vigoare de la data comunicării și vor fi valabile
 pe toată perioada stării de alertă.

4. Prezenta decizie se comunică  asociaților , aparatului de specialitate al Asociației și
 se postează pe pagina de internet a Asociației.
                                                                                                       
                                                                                                            

Președinte  Consiliu  Director,

					  PATAKI Csaba
									Satu Mare , 28.12.2020

Anexa nr. 1 la Decizia Nr. 5/2020


Regulamentul de desfășurare a Adunărilor Generale a Asociaților prin utilizarea votului  prin mijloace electronice de transmitere a datelor,


1. Convocarea Adunării Generale a Asociației se va face conform prevederilor Statutare și se va transmite prin mijloace electronice și prin afișare pe site-ul Asociației(www.adi-apa-satumare.ro) , cu cinci zile calendaristice  înainte de data stabilită pt. Adunarea Generală.

2. Materialele aferente Ordinii de zi propuse vor fi postate odată cu convocatorul pe site-ul Asociației 

3. În termen de 3 zile de data comunicării convocatorului și a materialelor aferente, asociații-prin persoana legal împuternicită- pot transmite observații, întrebări, comentarii și propuneri de completare sau modificare a proiectelor de hotărâri, după caz.

4. Pe baza observațiilor și a propunerilor asociaților de drept, până la data stabilită prin convocator  se vor definitiva proiectele de hotărâri  și vor fi postate pe site-ul Asociației.

5. În termen de două zile de la data stabilită prin convocator și postarea în formă finală a proiectelor de hotărâri, membri asociați de drept vor transmite prin e-mail votul pt. proiectele de hotărâri de pe Ordinea de zi, punctual sau global, după caz.

6. Modelul buletinului de vot va fi atașat fiecărui proiect de Hotărâre.

7. Votul odată exprimat și semnat de persoana de drept(primar), va fi scanat și transmis secretariatului Adunării Generale.

6. După termenul de două zile,  în cazul netransmiterii e-mailului de exprimare a votului, se consideră ca vot favorabil pt. toate punctele înscrise pe Ordinea de zi, prin aprobare tacită.

7. Hotărârile odată adoptate prin această procedură, vor fi semnate și postate pe site-ul Asociației, și vor intra în vigoare la data publicării.

8. Secretariatul Asociației va fi asigurat de aparatul de specialitate al Asociației, prin directorul executiv.

9. Adresa de poștă electronică pt. comunicarea votului este :	tavi_lazin@yahoo.com


Președinte  Consiliu  Director,
					  PATAKI Csaba

